Antaŭ kelkaj jaroj, ni komencis nian vojaĝon al Berlino en Bruselo la 21-an de julio, nacia festotago. Estis multe da homoj en la urbo kaj feliĉa etoso, kiun ni ne konas aŭ ne plu konas en Francio la 14-an de julio.
#000003
Sed ni estas en Danio ĉi-jare...
#000004
La ĉi-nokte etapo estas ĉe Lago Braberand (Barberand Sø), proksimume dek kilometrojn de Aarhus, kie ni paŭzos morgaŭ antaŭ ol iri al Odense.
#000006
Ni unue laŭiras golfeton de Ebeltoft. Feriantoj estas multaj sur la strandoj. Malgrandaj feriejoj, sunbanado, naĝado.
#000007
Ni tiam iras tran la duoninsulon de la Nacia Parko Montoj Mols, la pejzaĝo tie estas tre malsame ol tiu apud la maro. Kaj supreniras. En kelkaj kilometroj, ni atingas altecon de 82 metroj. Ĝi ne aspektas multe sed ni komencas de la marnivelo kaj estas bela grimpado.
#000008
Dum la tuta tago ni multfoje vidads la maron, sed la horizonto estas nebula. La marbordoj en la malproksimo kaj la boatoj sur maro ne estas tre distingaj.
#000010
Ni transiris tiom da belaj pejzaĝoj hodiaŭ, tiel diversaj. Estas iluzie provi priskribi ilin. Oni devus skribi senĉese aŭ halti unu horon ĉiun kilometron por registri ĉion : unu pejzaĝo forgesigas la alian, nova sento forviŝas la antaŭan. Restas je la fino de la tago nur konfuza memoro. Kaj necesus tempo, necesus paĝoj kaj paĝoj. Ni finus kun ĉi tiu paradokso : oni devas halti, mallonge ĉesi vojaĝi por priskribi la vojaĝon. Aŭ oni devus esti verkisto.
#000012
Antaŭ ol promeni laŭ la lago por atingi la ĉambron, kiun ni luis, ni transiras la urbon Aarhus. Ĝi estas la dua plej granda urbo de Danio. El ĉiuj urboj, kiujn ni trairis ĝis nun, ĉi tiu estas la unua kiu havas veran viglan urbocentron.
#000013
Ni revenos morgaŭ por promeni kaj malkovri la urbon.
#000015